E-tolrekeninge onwettig | Die Vryburger
Sanral het 'n probleem in die Kaapprovinsie oor die bou van tolpaaie en in Sentraal-Transvaal sukkel hy om tolgeld in te vorder en nie in duie te stort nie.
Nou het die VF+ vasgestel dat die e-toltoerusting in Sentraal-Transvaal voldoen nie aan wetlike vereistes nie en daarom is alle e-tolrekeninge wat tot dusver uitgereik is, moontlik onwettig.
In 'n brief van Asogan Moodley, uitvoerende hoof van die Nasionale Reguleerder vir Verpligte Spesifikasies (NRVS), aan die VF+ bevestig hy dat Sanral nooit aansoek gedoen het om die e-toltoerusting ingevolge wetlike vereistes en voorwaardes by die reguleerder te laat sertifiseer nie.
Die VF+ het Maandag klagte daaroor by die Nasionale Verbruikerskommissie ingedien.
Die party stel voor dat die kommissie bevind dat:
Alle e-tolrekeninge wat van 3 Desember 2013, toe die e-tolstelsel begin het, tot nou toe uitgereik is onwettig en nie-betaalbaar verklaar word;
e-tolgeld wat reeds betaal is, teruggeëis kan word of deur Sanral terugbetaal word; en indien nodig, 'n aansoek by die Verbruikerstribunaal ingedien word om 'n bevel wat bogenoemde kan afdwing.
Adv. Anton Alberts, VF+ – woordvoerder, het Maandag gesê Sanral mag nie geld van motoriste invorder totdat hy aan die vereistes van metrologiewetgewing voldoen nie.